12. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 109/2033 της 14 Ιουν./10 Αυγ.  1971  (ΦΕΚ Β΄ 537) Περί καθορισμού καταβλητέας εισφοράς εις το Ταμείον Επικουρικής Ασφαλίσεως Προσωπικού Εταιρειών Τσιμέντων δι’ εξαγοράν αναγνωριζομένης προϋπηρεσίας Ελλήνων Υπηκόων και ομογενών εξ Αιγύπτου, Τουρκίας, Β. Ηπείρου και Ρουμανίας, χρόνον και τρόπον εξοφλήσεως οφειλής κ.λπ. Έχοντες υπ’ όψιν: α)Τας διατάξεις της παρ. 5 άρθρ. 2 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". β)Τας διατάξεις των Ν.Δ. 4377/64, 4378/64 και 4581/66. γ)Την γνώμην του Διοικητικού Συμβουλίου του Ταμείου Επικ. Ασφαλίσεως προσωπικού Εταιρειών Τσιμέντων υποβληθείσαν ημίν δια της υπ’ αριθ. 929/4636/18.5.71 αναφοράς του Ταμείου, αποφασίζομεν: 1.Καταβλητέα προς το Ταμείον Επικ. Ασφαλίσεως Προσωπικού Εταιρειών Τσιμέντων εισφορά δια την εξαγοράν της εν θέματι αναγνωριζομένης προϋπηρεσίας και εφαρμογήν των διατάξεων των Ν.Δ. 4377/64 "περί ειδικών μέτρων προστασίας των εξ Αιγύπτου Ελλήνων υπηκόων και ομογενών" 4378/64, 4581/66 και του άρθρ. 2 του Ν.Δ. 4577/66, καθορίζεται δι’ έκαστον μήνα αναγνωριζομένης προϋπηρεσίας ίση προς 10% του 25πλασίου του κατά τον χρόνον υποβολής της αιτήσεως αναγνωρίσεως προϋπηρεσίας προβλεπομένου υπό της Γενικής Εθνικής Συλλογικής συμβάσεως Εργασίας γενικού κατωτάτου ορίου ημερομισθίου άρρενος εργάτου. 2.Επί προϋπηρεσίας εκφραζομένης εις έτη ή μήνας λογίζονται, δια την εφαρμογήν της παρούσης, ως πραγματοποιηθείσαι, δι’ έκαστον μεν έτος 300 ημέραι εργασίας, δι’ έκαστον δε μήνα 25 ημέραι εργασίας. Επί προϋπηρεσίας εκφραζομένης εις ημέρας εργασίας, λογίζεται δια την εφαρμογήν της παρούσης, ότι 25 ημέραι αποτελούν ένα μήνα εργασίας, 300 δε ημέραι έν έτος εργασίας. 3.Η εξόφλησις της προς το Ταμείον οφειλής, λόγω της κατά τας προηγουμένας παραγράφους εξαγοράς της περί ης η παρούσα προϋπηρεσίας, ενεργείται κατ’ επιλογήν του οφειλέτου είτε εφ’ άπαξ, είτε εις ισοπόσους μηνιαίας δόσεις, ο αριθμός των οποίων, οριζόμενος δια της αποφάσεως του Δ.Σ. περί αναγνωρίσεως και εξαγοράς, δεν δύναται να είναι ανώτερος των 72 του ποσού πάντως της μηνιαίας δόσεως μη δυναμένου να είναι μικρότερον του ποσού των δραχ. 100. 4.Η πρώτη των δόσεων είναι καταβλητέα εντός του μηνός του μεθεπομένου εκείνου, της κοινοποιήσεως εις τον ενδιαφερόμενον της αποφάσεως του Δ.Σ. περί αναγνωρίσεως και εξαγοράς προϋπηρεσίας. 5.Εν περιπτώσει μη εξοφλήσεως δόσεως τινός εντός του μηνός εις ον ανάγεται αύτη, το ποσόν της μη εμπροθέσμως καταβληθείσας δόσεως επιβαρύνεται δι’ έκαστον μήνα καθυστερήσεως δια προσθέτου τέλους 3% του ποσού της δόσεως. Εν περιπτώσει καθυστερήσεως καταβολής δόσεως τινός, δεν αναγνωρίζεται ως συντάξιμος ο χρόνος προϋπηρεσίας, εις ον αναλογεί η μη καταβληθείσα εκπρόθεσμος δόσις, μέχρι της πλήρους εξοφλήσεως του ποσού ταύτης μετά των προσαυξήσεων της παρ. 5. 7.Εις περίπτωσιν επελεύσεως της ασφαλιστικής περιπτώσεως προ της παρόδου του χρόνου του καθορισθέντος δια την καταβολήν των δόσεων, το ποσόν των υπολειπομένων, και μη καταστασών απαιτητών δόσεων συμψηφίζεται κατά το ισόποσον προς το ποσόν των συντάξεων ας δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβεν χώραν η κοινοποίησις αυτώ της αποφάσεως περί απονομής της συντάξεως. Εν υπάρξει υπολοίπου οφειλής μετά τον κατά τα άνω συμψηφισμόν, εκ δόσεων μη καταστασών απαιτητών, το υπόλοιπον τούτο εξοφλείται δια ίσων μηνιαίων δόσεων, παρακρατουμένων εκ της συντάξεως ο αριθμός των οποίων ορίζεται δι’ αποφάσεως του Δ.Σ., του ποσού πάντως εκάστης δόσεως μη δυναμένου να είναι κατωτέρου των 100 δραχμών ουδέ ανωτέρου του 1/4 της καταβαλλομένης μηνιαίας συντάξεως. Η ισχύς της παρούσης άρχεται από της 1ης του μηνός του επομένου της δημοσιεύσεως της, εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 